hotchpotch/miracl-hf-unified huggingface dataset:
ที่หยุดรถไฟตลาดน้ำสี่ภาค พัทยา
ที่หยุดรถตลาดน้ำสี่ภาค พัทยา เป็นที่หยุดรถไฟของสายตะวันออก จะมีนักท่องเที่ยวมาลงที่นี่ และมีขบวนรถนำเที่ยวในวันหยุดเสาร์-อาทิตย์
โลก
โลก (; ) มีความหมายโดยปริยายหมายถึงหมู่มนุษย์ รวมทั้งอารยธรรมมนุษย์โดยรวมทั้งหมด โดยเฉพาะในด้านประสบการณ์ ประวัติศาสตร์ หรือสภาพของมนุษย์โดยทั่ว ๆ ไป ทั้งนี้ คำว่า "ทั่วโลก" หมายถึงสถานที่ใด ๆ บนดาวเคราะห์โลก
ในทางปรัชญามองโลกอยู่ 2 แบบ คือ
ในทางเทววิทยา โลก หมายถึง โลกที่เป็นวัตถุหรือภพภูมิที่เป็นโลกียะ ซึ่งต่างจากสภาพจิตวิญญาณ อุตรภาพ หรือศักดิ์สิทธิ์
คำว่า "โลกาวินาศ" หมายถึง สภาพการณ์ที่เชื่อว่าเป็นจุดสิ้นสุดของประวัติศาสตร์มนุษยชาติ แนวคิดนี้มักพบในศาสนาต่าง ๆ
ประวัติศาสตร์โลก หมายถึง พัฒนาการทางภูมิรัฐศาสตร์หลัก ๆ ในช่วง 5 สหัสวรรษตั้งแต่อารยธรรมแรกมาจนปัจจุบันนี้
ประชากรโลก หมายถึง จำนวนรวมประชากรมนุษย์ทั้งหมดในช่วงเวลาหนึ่ง ๆ และเช่นเดียวกันคำว่าเศรษฐกิจโลกก็หมายถึง สภาพเศรษฐกิจของสังคมทั้งหมดทุกประเทศ โดยเฉพาะในบริบทของโลกาภิวัตน์
คำว่าโลกใน ศาสนาโลก ภาษาโลก และสงครามโลก เน้นถึงขอบข่ายระหว่างประเทศหรือระหว่างทวีป โดยไม่ได้หมายความว่าเกี่ยวกับโลกโดยรวมทั้งหมด
ส่วนคำว่าโลกในแผนที่โลก ภูมิอากาศโลก มิได้หมายถึงโลกในเชิงวัฒนธรรมหรืออารยธรรมมนุษย์ แต่หมายถึงดาวเคราะห์โลก
เซอร์ไวเวอร์ ฟิลิปปินส์
เซอร์ไวเวอร์ ฟิลิปปินส์ () เป็นฤดูกาลที่ 25 ของรายการเซอร์ไวเวอร์ สถานที่ถ่ายทำอยู่ในประเทศฟิลิปปินส์และจะใช้ถ่ายทำไปถึงฤดูกาลที่ 26 ด้วย ทั้งนี้จะเป็นครั้งที่ 2 ที่มีการแบ่งออกเป็น 3 เผ่าเช่นเดียวกับฤดูกาลที่ 8 เซอร์ไวเวอร์ รวมดารา โดยจะมีผู้เล่นเก่ากลับมาด้วย 3 คน ซึ่งผู้เล่นเก่าทั้ง 3 คนนั้นล้วนแล้วแต่เป็นคนที่ต้องออกจากเกมโดย ได้รับบาดเจ็บ หรือ มีอาการป่วย จากการแข่งขันครั้งที่แล้ว
ฤดูกาลนี้จะเริ่มออกอากาศทางโทรทัศน์ 19 กันยายน พ.ศ. 2555 เวลา 2 ทุ่มตามเวลามาตรฐานของสหรัฐอเมริกา สำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงเวลา 13:00 น. โดยตอนแรกจะฉายด้วยความยาว 1 ชั่วโมงครึ่ง
กีฬายูโดในโอลิมปิกฤดูร้อน 2012 – ชาย ไม่เกิน 60 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 60 กิโลกรัมชาย
มีนักกีฬาเข้าร่วมแข่งขัน 32 คน จาก 32 ประเทศ
คอลล์ออฟดิวตี: มอเดิร์นวอร์แฟร์ 2
คอลล์ออฟดิวตี: มอเดิร์นวอร์แฟร์ 2 เป็นเกมยิงมุมมองบุคคลที่หนึ่ง พัฒนาโดยอินฟินิตีวอร์ดและเผยแพร่โดยแอกทิวิชัน เป็นเกมสำหรับเอกซ์บอกซ์ 360 และเพลย์สเตชัน 3 วิดีโอเกมคอนโซล และรองรับระบบปฏิบัติการไมโครซอฟท์ วินโดวส์
โปรแลกติโนมา
โปรแลกติโนมา () เป็นเนื้องอกไม่ร้ายชนิดเนื้องอกต่อมของต่อมใต้สมองที่สร้างฮอร์โมนโปรแลกตินได้ เป็นเนื้องอกของต่อมใต้สมองที่พบบ่อยที่สุด อาการส่วนใหญ่เป็นอาการของภาวะมีฮอร์โมนโปรแลกตินในเลือดสูง หรือเป็นอาการของการที่มีการกดเบียดของเนื้องอกต่ออวัยวะข้างเคียง
เขตมิสซังนครสวรรค์
เขตมิสซังนครสวรรค์ ชาวคาทอลิกเรียงว่าสังฆมณฑลนครสวรรค์ เป็นมุขมณฑลโรมันคาทอลิกในประเทศไทย มีพื้นที่ครอบคลุม 13 จังหวัด ได้แก่ จังหวัดสระบุรี ลพบุรี สิงห์บุรี ชัยนาท อุทัยธานี นครสวรรค์ เพชรบูรณ์ พิจิตร กำแพงเพชร ตาก พิษณุโลก สุโขทัย และจังหวัดอุตรดิตถ์ นับเป็นมุขมณฑลที่ใหญ่ที่สุดในประเทศไทย
สำนักมิสซังคาทอลิกนครสวรรค์ ตั้งอยู่ที่ 69/39 ถ.ดาวดึงส์ อ.เมือง จ.นครสวรรค์ 60000 มีมุขนายกยอแซฟ พิบูลย์ วิสิฐนนทชัย เป็นมุขนายกมิสซังองค์ปัจจุบัน
นับตั้งแต่ได้รับสถานะเป็นมุขมณฑล เขตมิสซังนครสวรรค์มีมุขนายกมิสซังเป็นประมุขมาแล้ว 5 องค์ ดังนี้
การแพทย์ยุคก่อนประวัติศาสตร์
การแพทย์ยุคก่อนประวัติศาสตร์หมายถึงวิชาแพทย์ที่ปฏิบัติกันมาก่อนที่จะมีการประดิษฐ์ตัวอักษรและการเขียน ทั้งนี้เนื่องจากยุคก่อนประวัติศาสตร์ของแต่ละพื้นที่และแต่ละวัฒนธรรมมีความแตกต่างกัน ดังนั้นช่วงเวลาของการแพทย์ยุคก่อนประวัติศาสตร์จึงกินช่วงเวลาค่อนข้างกว้าง
ความรู้ของการแพทย์ยุคก่อนประวัติศาสตร์ในปัจจุบันเกือบทั้งหมดอาศัยข้อมูลจากวัตถุโบราณหรือซากศพมนุษย์ รวมทั้งข้อมูลทางมานุษยวิทยา ชนเผ่าที่ไม่มีการติดต่อกับโลกภายนอกหรือเผ่าที่ยังคงมีวิถีชีวิตแบบเก่าได้รับการนำมาเป็นแหล่งศึกษาทางมานุษยวิทยาเพื่อให้ทราบแนวทางปฏิบัติวิชาแพทย์ทั้งแบบเก่าและแบบที่เป็นอยู่ในปัจจุบัน
ไอเอิร์นแมน (เพลง)
"ไอเอิร์นแมน" () เป็นเพลงของวงเฮฟวีเมทัลจากอังกฤษ แบล็ก ซับบาธ จากอัลบั้ม "Paranoid" ในปี 1970 เพลงนี้ยังถูกรวบรวมในอัลบั้มรวมเพลงฮิต "We Sold Our Soul for Rock 'n' Roll"
กีฬายูโดในโอลิมปิกฤดูร้อน 2012 – หญิง ไม่เกิน 48 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 48 กิโลกรัมหญิง
มีนักกีฬาเข้าร่วมแข่งขัน 19 คน จาก 19 ประเทศ
ทีโนโฟเวียร์/เอมทริซิตาบีน
ทีโนโฟเวียร์/เอมทริซิตาบีน () หรือในชื่อการค้าว่า ทรูวาดา () เป็นยาสูตรผสมอัตราส่วนคงที่ของยาต้านรีโทรไวรัสสองตัว ใช้รักษาการติดเชื้อเอชไอวี ประกอบด้วยทีโนโฟเวียร์ 300 มิลลิกรรัม และ เอมทริซิตาบีน 200 มิลลิกรัม
เอเอฟเอฟ ซูซูกิ คัพ 2012
การแข่งขันฟุตบอล เอเอฟเอฟคัพ 2012 หรือในชื่อ เอเอฟเอฟ ซูซูกิ คัพ 2012 ตามชื่อของผู้สนับสนุน ซึ่งในปีนี้เป็นการแข่งขันครั้งที่ 9 ของ สหพันธ์ฟุตบอลอาเซียน ซึ่งเป็นสหพันธ์ฟุตบอลของ เอเชียตะวันออกเฉียงใต้ โดยในปีนี้จะจัดการแข่งขันที่ มาเลเซีย และ ไทย จะแข่งขันกันระหว่างวันที่ 24 พฤศจิกายน ถึง 22 ธันวาคม พ.ศ. 2555
ในวันที่ 17 ธันวาคม พ.ศ. 2553 สมาคมฟุตบอลฟิลิปปินส์ ได้แถลงการณ์เกี่ยวกับการแข่งขันครั้งนี้อย่างไรก็ตาม ในการประชุมของ สภาฟุตบอลเอเอฟเอฟ ในวันที่ 19 กุมภาพันธ์ พ.ศ. 2554 มาเลเซีย และ ไทย ได้เสนอตัวเป็นเจ้าภาพร่วมกัน
โดยสนามที่ใช้ในการแข่งขันมี 4 สนามด้วยกัน ประกอบไปด้วย สนามกีฬาแห่งชาติบูกิต จาลิล ใน กัวลาลัมเปอร์ , ชาห์ อลาม สเตเดียม ใน ชาห์ อลาม , ราชมังคลากีฬาสถาน และ สนามศุภชลาศัย ใน กรุงเทพมหานครเมื่อไทย ได้เข้ารอบรองชนะเลิศและรอบชิงชนะเลิศ จะใช้สนามศุภชลาศัยแทน ราชมังคลากีฬาสถาน ที่จะใช้ในการแข่งขันเรซออฟแชมเปียนส์ 2012 ส่วนฟิลิปปินส์และสิงคโปร์ เมื่อได้เข้ารอบ ฟิลิปปินส์จะใช้ ริซาล เมโมเรียล สเตเดียม ในกรุงมะนิลา ส่วนสิงคโปร์จะใช้ จาลัน เบซาร์ สเตเดียม ใน จาลัน เบเซาร์
การแข่งขันนั้นจะนำทีมที่มี อันดับฟีฟ่า ต่ำที่สุด 5 อันดับในเอเชียตะวันออกเฉียงใต้ มาแข่งแบบพบกันหมดโดยคัดเอา 2 ทีมที่ผลงานดีที่สุดผ่านเข้าสู่รอบต่อไป โดยให้ประเทศเมียนม่าร์เป็นเจ้าภาพในรอบคัดเลือกครั้งนี้ ขณะที่บรูไนเพิ่งลงแข่งขันรายการนี้เป็นครั้งแรกหลังจากที่พ้นโทษแบนจากฟีฟ่า ส่วนทีมที่อันดับสูงสุด 6 ทีมแรกนั้นจะได้เข้าการแข่งขันในรอบแรกทันที
5 ทีมด้านล่างนี้ คือทีมที่ต้องลงเล่นรอบคัดเลือกก่อน
เป็นการแข่งขันแบบพบกันหมด ที่ ตุวันนา สเตเดียม ในเมือง ย่างกุ้ง ประเทศเมียนมาร์
การจับสลากแบ่งกลุ่มการแข่งขันจัดขึ้นเมื่อวันที่ 11 กรกฎาคม พ.ศ. 2555 ที่โรงแรมโกลเดนทิวลิป ใน กรุงเทพมหานครโดย 8 ทีมที่จะได้เล่นในรอบสุดท้าย จะถูกจัดให้อยู่ใน 4 โถ โถละ 2 ทีม ตามอันดับของแต่ละทีม
กีฬายูโดในโอลิมปิกฤดูร้อน 2012 – ชาย ไม่เกิน 66 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 66 กิโลกรัมชาย
มีนักกีฬาเข้าร่วมแข่งขัน 32 คน จาก 32 ประเทศ
บิ๊ก แวน เวเดอร์
ลีออน เอเลน ไวท์ (Leon Allen White; - ) หรือที่รู้จักกันดีในนาม บิ๊ก แวน เวเดอร์ (Big Van Vader) เป็นนักมวยปล้ำอาชีพชาวอเมริกัน, นักแสดงและอดีตนักฟุตบอลอาชีพ ของNJPW, WCW, WWF และAJPW เป็นอดีตแชมป์โลก WCW 3 สมัย ,แชมป์เฮฟวี่เวท AJPW 2 สมัย และแชมป์โลก IWGP 3 สมัย
หลายคนอาจรู้จักเขาในนาม Big Van Vader นักมวยปล้ำร่างยักษ์ที่มาจากรัสเซียในช่วงสงครามเย็น เขาเป็นเครื่องจักรสังหารที่เถื่อนมากในสมัยนั้น เขาเข้าวงการในปี 1985 พร้อมด้วยหน้ากากครอบสุนัข และการทำสัญลักษณ์นิ้วแฉกรูปตัววีโดยใช้สี่นิ้วยกเว้นนิ้วโป้งแล้วแยกออกจากกันเป็นคู่ นิ้วชี้ติดกับนิ้วกลาง และนิ้วนางติดกับนิ้วก้อย โดยมีความหมายว่าเขาคว้าแชมป์มาแล้วทั้ง 4 ทวีป
จริงๆ แล้วชื่อ Big Van Vader เป็นชื่อในวงการเท่านั้น และตัวจริงเขาก็เป็นชาวอเมริกัน เขามีชื่อจริงว่า Leon Allen White เค้าเป็นนักมวยปล้ำอาชีพและเป็นนักบอลอาชีพเช่นเดียวกัน
"เขาคือหนึ่งในนักมวยปล้ำที่แข็งแกร่งที่ผมเคยปล้ำด้วย" ฮิตแมน เบรต ฮาร์ต กล่าวถึง Vader ว่าเขาเป็นนักมวยปล้ำทุ่มเทให้กับวงการและความสมจริงมากจนบางครั้งก็รุนแรงมากไปจนคนเจ็บไปหมด
ในการแข่งขัน WWF เมื่อเมษายน 1997 Big Van Vader ปรากฏตัวขึ้นในรายการโทรทัศน์ในคูเวตพร้อมด้วย The Undertaker ซึ่งเป็นแชมป์โลกเฮฟวี่เวท WWF ในเวลานั้น ในระหว่างการสัมภาษณ์ พิธีกรถาม Taker และ Vader ว่าการต่อสู้เป็นของปลอมหรือไม่ Vader พลิกโต๊ะที่พวกเขานั่งอยู่และคว้าเนคไทของพิธีกรขึ้นมาว่าแล้วนี่ล่ะ มันเหมือนของปลอมมั้ย
Vader ได้เข้าร่วมการแข่งขัน New Japan Pro-Wrestling (NJPW), World Championship Wrestling (WCW), World Wrestling Federation (WWF) และ All Japan Pro Wrestling (AJPW) ในช่วงทศวรรษ 1990 และ 2000 เขาถือว่าเป็นตำนานในญี่ปุ่น ได้รับการยกย่องว่าเป็นนักมวยปล้ำที่ประสบความสำเร็จอย่างมากที่สุดคนหนึ่งในวงการนี้
ปัจจุบัน Big Van Vader ได้เสียชีวิตลงแล้วด้วยวัย 63 ปีด้วยอาการหัวใจวายหลังจากปอดบวม
อาการไม่พึงประสงค์จากยา
อาการไม่พึงประสงค์จากยา () คือภาวะซึ่งมีผลเสียจากการใช้ยาในขนาดปกติ ในการให้ยาแบบปกติ อาจเกิดหลังการให้ยาเพียงครั้งเดียว หรือเมื่อให้เป็นเวลานาน หรือเมื่อให้พร้อมกับยาอื่น ก็ได้ ภาวะนี้แตกต่างจากผลข้างเคียงของยาตรงที่ผลข้างเคียงของยานั้นไม่จำเป็นจะต้องเป็นผลที่ไม่พึงประสงค์แต่เพียงอย่างเดียว วิชาที่ว่าด้วยการศึกษาเกี่ยวกับอาการไม่พึงประสงค์จากยาเรียกว่า pharmacovigilance
อาเกจิ มิตสึฮิเดะ
อาเกจิ มิตสึฮิเดะ () เป็นขุนพลคนสำคัญของ โอดะ โนบูนางะ ในยุคเซ็งโงะกุ
อาเกจิ จูเบะ มิตสึฮิเดะ สันนิษฐานว่าน่าจะเกิดในวันที่ 10 มีนาคม ปี พ.ศ. 2079 ที่แคว้นมิโนะ ซึ่งปกครองโดยไดเมียวไซโต โดซะแห่งมิโนะ ประวัติเกี่ยวกับเขาในช่วงวัยเด็กไม่เป็นที่แน่ชัด รู้แต่เพียงว่าเขาเป็นบุรุษผู้มากด้วยความสามารถทั้งในด้านบู๊และบุ๋น มีความรอบรู้ทางด้านการปกครองและด้านการทหาร รวมไปถึงฝีมือด้านเพลงดาบและอาวุธปืนชนิดหาตัวจับยาก บวกกับท่วงท่าที่สง่างามทำให้ได้เป็นขุนพลคนสนิทของไดเมียวไซโตอย่างไม่ยากเย็น
ต่อมาไดเมียวไซโตถูกบุตรชายสังหาร ทำให้มิตสึฮิเดะต้องหนีไปเข้าร่วมกับโชกุนอาชิกางะ โยชิอากิที่เกียวโต ซึ่งในขณะนั้น เกิดก่อกบฏขึ้นในเมืองหลวง ทำให้อาชิกางะต้องคนไปขอความช่วยเหลือจากโนบูนางะ ทำให้มิตสึฮิเดะได้มีโอกาสรู้จักกับโนบูนางะ และได้กลายมาเป็นขุนพลคนสำคัญของโนบูนางะในภายหลัง
อาเกจิ มิตสึฮิเดะเป็นผู้บัญชาการกองทัพของโอดะ โนบูนางะ ในสงครามต่าง ๆ ในหลายต่อหลายครั้ง รวมไปถึงสงครามระหว่างกองทัพอาซากูระ-อาซาอิกับกองทัพโนบูนางะที่คาเนงาซากิและยุทธการภูเขาฮิเอ อันเป็นศูนย์กลางของกลุ่มพระนักรบอิกกะ-อิกกิ มิตสึฮิเดะก็เป็นหนึ่งในขุนพลที่เข้าร่วมในศึกครั้งนี้ด้วย
แม้มิตสึฮิเดะจะได้รับความดีความชอบจากโอดะ โนบูนางะ แต่กระนั้นจุดเปลี่ยนสำคัญก็ได้เกิดขึ้นในปี ค.ศ. 1579 เมื่อมิตสึฮิเดะได้รับคำสั่งให้บุกปราสาทยางามิที่ฮาตาโนะ ฮิเดฮารุครอบครองอยู่ มิตสึฮิเดะไม่ต้องการให้มีการนองเลือดเกิดขึ้น จึงไปเจรจากับฮิเดฮารุให้ยอมจำนนต่อโนบูนางะ โดยส่งมารดาไปเป็นตัวประกัน เพื่อแลกกับการให้ฮิเดฮารุยอมสวามิภักดิ์ต่อโนบูนางะ แต่ทว่า เหตุการณ์กลับพลึกผันเมื่อโนบูนางะได้สังหารฮิเดฮารุและพวกพ้อง รวมไปถึงมารดาของมิตสึฮิเดะ สร้างความแค้นต่อมิตสึฮิเดะเป็นอย่างมาก จนนำไปสู่แผนลอบสังหารโนบูนางะที่วัดฮนโนในปี ค.ศ. 1582 หลังจากนั้น มิตสึฮิเดะก็ตั้งตนเป็นใหญ่เหนือกองทัพโนบูนางะ แต่หลังจากนั้นเพียง 13 วัน เขาก็ถูกสังหารโดยโทโยโตมิ ฮิเดโยชิ ในวันที่ 2 กรกฎาคม ค.ศ. 1582
มีตำนานกล่าวว่าอาเกจิ มิตสึฮิเดะสามารถหนีไปได้และหนีไปออกบวชพระสงฆ์นามว่าเท็งไก และเชื่อว่าเท็งไกผู้นี้คือที่ปรึกษาของโทกูงาวะ อิเอยาซุในภายหลัง แต่ไม่มีหลักฐานยืนยันว่าเป็นเรื่องจริงแต่อย่างใด
มีเซียม
มีเซียม (, "หมี่สยาม"; ) เป็นเส้นหมี่ผัดกับซอสรสเปรี้ยว เผ็ด และหวาน เป็นอาหารที่นิยมในสิงคโปร์และมาเลเซีย เป็นหมี่แห้งที่ปรุงด้วยการผัดเส้นหมี่เข้ากับน้ำซอสรสจัดที่ปรุงไว้ อาหารชนิดนี้ในประเทศไทยเรียกหมี่กะทิ ซึ่งเป็นอาหารที่นิยมในภาคกลาง โดยเป็นการผัดเส้นหมี่เข้ากับซอสที่ทำมาจากกะทิ ใส่หมู เต้าเจี้ยว น้ำมะขามเปียก อาจแต่งสีด้วยซอสแดงหรือซอสมะเขือเทศ
ในสิงคโปร์และมาเลเซีย อาหารนี้เป็นอาหารของชาวจีนช่องแคบ แต่ปัจจุบันมีผู้ปรุงทั้งชาวอินเดีย ชาวมลายู และชาวจีน อาหารจานนี้รับประทานกับเต้าเจี้ยว ไข่ต้ม และน้ำมะขามเปียก ส่วนผักกินกับหอมหัวใหญ่หั่นและกุยช่าย
กีฬายูโดในโอลิมปิกฤดูร้อน 2012 – หญิง ไม่เกิน 52 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 52 กิโลกรัมหญิง
มีนักกีฬาเข้าร่วมแข่งขัน 22 คน จาก 22 ประเทศ
รัฐประหาร 16 พฤษภาคม
รัฐประหาร 16 พฤษภาคม () เป็นรัฐประหารที่ไม่มีการเสียเลือดเนื้อในประเทศเกาหลีใต้ เมื่อ พ.ศ. 2504 จัดระบบและนำโดย พัก จองฮี และพันธมิตร ผู้จัดตั้งคณะกรรมาธิการปฏิวัติทหาร ผู้นำในนาม คือ ชาง โดยอง เสนาธิการกองทัพบก หลังเขาแปรพักตร์ในวันรัฐประหาร รัฐประหารดังกล่าวทำให้รัฐบาลยุน โบซอนซึ่งมาจากการเลือกตั้งตามระบอบประชาธิปไตยหมดอำนาจ และยุติสาธารณรัฐที่สอง สถาปนาสภาสูงสุดเพื่อการฟื้นฟูบูรณะชาติ () นำโดย พัก ผู้ถือตำแหน่งประธาน หลังการจับกุมพลเอกชางในเดือนกรกฎาคม รัฐประหารดังกล่าวมีความสำคัญในการให้อำนาจแก่อภิชนพัฒนาการ (developmentalist) ใหม่ และวางรากฐานแก่การกลายเป็นอุตสาหกรรมอย่างรวดเร็วของเกาหลีใต้ภายใต้การนำของพัก แต่มรดกของรัฐประหารครั้งนี้ยังเป็นที่พิพาทจากการปราบประชาธิปไตยและเสรีภาพพลเมืองที่ตามมา และการกวาดล้างอันเนื่องมาจากรัฐประหาร
อาด็อล์ฟ ไอช์มัน
อ็อทโท อาด็อล์ฟ ไอช์มัน (; 19 มีนาคม ค.ศ. 1906 – 31 พฤษภาคม ค.ศ. 1962) เป็นสมาชิกพรรคนาซี และ โอเบอร์ชตูร์มบันน์ฟือเรอร์ (พันโท) ของหน่วยเอ็สเอ็ส และหนึ่งในผู้จัดการการล้างชาติโดยนาซีคนสำคัญ เพราะความสามารถพิเศษในการจัดการเป็นระบบและความน่าเชื่อถือทางอุดมการณ์ ไอช์มันจึงได้รับมอบหมายจากไรน์ฮาร์ท ไฮดริชให้ปฏิบัติงานอำนวยความสะดวกและจัดการพลาธิการการเนรเทศชาวยิวขนานใหญ่ไปยังเก็ตโตและค่ายมรณะในยุโรปตะวันออกภายใต้การยึดครองของเยอรมนี
หลังสงครามยุติ เขาบินไปยังอาร์เจนตินาโดยใช้บัตรอนุญาต (laissez-passer) ออกโดยกาชาดสากลที่ได้มาโดยตลบแตลง เขาอาศัยอยู่ในอาร์เจนตินาภายใต้รูปพรรณปลอม ทำงานให้กับเมอร์ซิเดสเบนซ์ถึง ค.ศ. 1960 เขาถูกจับกุมโดยสายลับมอสซาดในอาร์เจนตินาและถูกนำตัวไปยังอิสราเอลเพื่อรับพิจารณาในศาลอิสราเอลใน 15 ข้อหาอาญา รวมทั้งอาชญากรรมต่อมนุษยชาติและอาชญากรรมสงคราม เขาถูกตัดสินว่าผิดจริงและถูกประหารชีวิตด้วยการแขวนคอใน ค.ศ. 1962 เขาเป็นบุคคลเดียวที่ถูกประหารชีวิตในอิสราเอลด้วยคำตัดสินของศาลพลเรือน
เฟอร์รารี่ 458 อิตาเลีย
เฟอร์รารี่ 458 อิตาเลีย () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดย บริษัทรถยนต์สัญชาติอิตาลี เฟอร์รารี่ 458 อิตาเลียเป็นรุ่นที่มาแทน เอฟ430 ซึ่งได้ยุติสายการผลิตไปในปี ค.ศ. 2009 458 อิตาเลีย ได้เปิดตัวอย่างเป็นทางการเมื่อวันที่ 15 พฤศจิกายน ที่งานแฟรงเฟิร์ตมอเตอร์โชว์ ปี ค.ศ. 2009 และได้สิ้นสุดสายการผลิตลงในปี ค.ศ. 2015 โดยมีรุ่น 488 มาแทนในสายการผลิต
458 อิตาเลีย ได้รับรางวัล "รถแห่งปีประจำปี ค.ศ. 2009" (Car of the Year 2009) และรางวัล "ซูเปอร์คาร์แห่งปี" (Supercar of the Year) สำหรับ 458 สไปเดอร์ ก็ได้รับรางวัล "รถเปิดประทุนแห่งปี" (Cabrio of the Year 2011) จากนิตยสารท็อปเกียร์ นอกจากนี้ 458 สไปเดอร์ ยังได้รับรางวัลจากนิตยสาร ออโต ไซตุง ว่า "เป็นรถเปิดประทุนที่ดีที่สุด" และนิตยสารมอเตอร์ เทรนด์ ก็มอบรางวัลให้แก่ 458 อิตาเลีย ในฐานะ "รถที่ขับขี่ดีที่สุด" ในปี ค.ศ. 2011
เฟอร์รารี่ 458 สไปเดอร์ ( 458 Spider ) ได้เปิดตัวอย่างเป็นทางการที่งานแฟรงเฟิร์ตมอเตอร์โชว์ ปี ค.ศ. 2011 มาพร้อมกับ สไตล์รถเปิดประทุนที่หลังคาทำจาก อะลูมิเนียม ด้วยน้ำหนักเพียง 25 กิโลกรัม เบากว่าหลังคาพ้าใบของเฟอร์รารี่ เอฟ430 สไปเดอร์ ( Ferrari F430 Spider ) เสียด้วย สามารถพับเก็บเองได้อัตโนมัติได้ภายในเวลาเพียง 14 วินาที เครื่องยนต์ได้มีการวางผังใหม่ เนื่องจากติดขัดที่ระบบเปิดประทุน จึงทำให้ด้านท้ายไม่โชว์เครื่อง (ด้านท้ายรุ่นธรรมดาจะเป็นกระจกสำหรับโชว์เครื่อง) เหมือนรุ่นธรรมดา ถึงแม้จะเป็นรุ่นเปิดประทุนแต่ความเร่ง 0-100 กม./ชม. ก็ยังคงเท่าเดิม แต่ความเร็ว ลดลงเล็กน้อย ตกไปที่ 320 กม./ชม. ทางเฟอร์รารี ก็ได้วางแผนที่จะผลิต 458 สไปเดอร์ เป็นจำนวน 1,500-2,000 คัน ในทุกๆปี
แสบสลับขั้ว
แสบสลับขั้ว เป็นละครโทรทัศน์ไทยแนว ดราม่า - คอมเมดี้ ผลิตโดยดีด้า วิดีโอ โปรดักชั่น ซึ่งจะออกอากาศทางช่อง7 ทุกวันพุธและวันพฤหัสบดี เวลา 20.20 - 22.20 น. โดยในละครแสบสลับขั้วทางช่อง 7 สี ก็ได้เลือกเอาพระเอกลูกครึ่ง ฐสิษฐ์ สินคณาวิวัฒน์ มาเป็นพระเอกของเรื่องซึ่งจะต้องประชันฝีมือกับนางเอกสาวหมวย ฑิฆัมพร ฤทธิ์ธาอภินันท์ ที่เป็นนางเอกสาวเจ้าบทบาทอีกคนหนึ่งของทาง ช่อง7 ซึ่งออกอากาศตั้งแต่วันพุธที่ 4 กรกฎาคม - 30 สิงหาคม พ.ศ. 2555
91.5 ไลฟ์แอนด์แชร์
91.5 ไลฟ์แอนด์แชร์ () เป็นรายการทางสถานีวิทยุ ในเครือเอไทม์ มีเดีย และ จีเอ็มเอ็ม แกรมมี่ ที่เปิดเพลงไทยสากลแนวฟังสบาย ตลอด 24 ชั่วโมง
วันจันทร์-วันพฤหัสบดี
วันศุกร์
กมลเนตร เรืองศรี
กมลเนตร เรืองศรี (เกิด 8 เมษายน พ.ศ. 2541) ชื่อเล่น อาย เป็นนักแสดงหญิงชาวไทย
กมลเนตร เกิดเมื่อวันที่ 8 เมษายน พ.ศ. 2534 ที่ กรุงเทพมหานคร เป็นนักแสดงหญิงชาวไทย สำเร็จการศึกษาระดับชั้นมัธยมศึกษาที่ โรงเรียนบางปะกอกวิทยาคม และสำเร็จการศึกษาที่คณะมนุษย์ศาสตร์ สาขาสื่อสารมวลชน มหาวิทยาลัยเกษตรศาสตร์ ได้รับเกียรตินิยมอันดับหนึ่งด้วยคะแนนเฉลี่ยสะสม 3.61 เมื่อปี พ.ศ. 2556 โดยมีผลงานที่เป็นที่รู้จักจากละคร The Sixth Sense สื่อรักสัมผัสหัวใจ ในบทของ “สุคนธรส” สาวห้าว ผู้ที่สามารถได้กลิ่นวิญญาณและเชี่ยวชาญด้านไสยศาสตร์ ในปี พ.ศ. 2557 เธอรับบทเป็น “บุญเจิม” ในละครเรื่อง ลูกทาส และได้รับการเสนอชื่อเข้าชิง รางวัลโทรทัศน์ทองคำ ครั้งที่ 29 ในสาขานักแสดงสนับสนุนหญิงดีเด่น ปัจจุบันยังดำรงตำแหน่งเป็นคอลัมนิสต์ประจำนิตยสาร อะเดย์ เขียนคอลัมน์ชื่อ 'มุมมองเห็น'
บอร์นอะเกน (อัลบั้มแบล็กซับบาธ)
บอร์นอะเกน ()เป็นสตูดิโออัลบั้มที่ 11 ของวงเฮฟวีเมทัลจากอังกฤษ แบล็ค ซับบาธ ออกวางขายในเดือน สิงหาคม เป็นอัลบั้มเดียวที่ได้ร่วมงานกับ Ian Gillan จากวง Deep Purple ในตำแหน่งร้องนำ อัลบั้มนี้แม้จะได้รับเสียงวิจารณ์เชิงลบ, แต่ก็ได้อันดับ 4 ของ UK charts และอันดับที่ 40 ในอเมริกา.
วอร์พิกส์
วอร์พิกส์ () เป็นเพลงของวงเฮฟวีเมทัล ของอังกฤษ แบล็ค ซับบาธ ในปี 1970 จากอัลบั้ม "Paranoid" ทางวงตั้งใจแต่งเพลงนี้เพื่อต่อต้านสงครามเวียดนาม และใช้มันเป็นชื่ออัลบั้มแต่ทางค่ายกลัวจะขัดแย้งกับเวียดนามจึงเปลี่ยนเป็น "Paranoid"เพลงนี้อยู่อันดับที่ 2 ของ 100อันดับเพลงเมทัลยอดเยี่ยมที่สุดและจาก"Guitar World" ในอันดับที่ 56 ของ 100อันดับเพลงโซโล่ยอดเยี่ยม
ท็อกซิก อีพิเดอร์มัล เนโครไลซิส
ท็อกซิก อีพิเดอร์มัล เนโครไลซิส () เป็นโรคผิวหนังในกลุ่มผื่นแพ้ยาที่พบได้น้อยโรคหนึ่งซึ่งอาจเป็นอันตรายถึงชีวิต ส่วนใหญ่เกิดเป็นปฏิกิริยาต่อยา มีลักษณะคือทำให้ผิวหนังชั้นหนังกำพร้า (epidermis) แยกออกจากชั้นหนังแท้ (dermis) ทั่วร่างกาย
บทวิจัยทางการแพทย์ยอมรับกันโดยทั่วไปว่า TEN เป็นโรคเดียวกันกับกลุ่มอาการสตีเฟนส์-จอห์นสัน แต่มีอาการรุนแรงกว่า และยังมีการถกเถียงกันว่าจะนับรวมเอา erythema multiforme เข้าเป็นกลุ่มของโรค (spectrum) เดียวกันนี้หรือไม่
อีริทีมา มัลติฟอร์เม
อีริทีมา มัลติฟอร์เม () เป็นโรคผิวหนังอย่างหนึ่งซึ่งยังไม่ทราบสาเหตุ เชื่อว่าเกิดจากการจับตัวของอิมมูนคอมเพล็กซ์ (ส่วนใหญ่เป็น IgM) ในหลอดเลือดขนาดเล็กชั้นตื้นของผิวหนังและเยื่อเมือกในช่องปาก ส่วนใหญ่เป็นตามหลังการติดเชื้อหรือการได้รับยา เป็นโรคที่พบได้ค่อนข้างบ่อย ส่วนใหญ่เป็นในช่วงอายุ 20-30 ปี
คณะมนุษยศาสตร์และสังคมศาสตร์ มหาวิทยาลัยมหาสารคาม
คณะมนุษยศาสตร์และสังคมศาสตร์ มหาวิทยาลัยมหาสารคาม เป็นคณะแรกเริ่มที่อนุมัติให้มีการจัดตั้งคณะขึ้นภายใต้การดูแลของมหาวิทยาลัยศรีนครินทรวิโรฒ วิทยาเขตมหาสารคาม เป็นคณะที่จัดตั้งขึ้นโดยการยุบรวมกันระหว่าง 2 คณะ คือ คณะมนุษยศาสตร์กับคณะสังคมศาสตร์ภายหลังจากมหาวิทยาลัยศรีนครินทรวิโรฒมหาสารคาม เปลี่ยนสถานะภาพเป็นมหาวิทยาลัยมหาสารคามในปี 2537 คณะมนุษยศาสตร์และสังคมศาสตร์ มีการบริหารจัดการและแบ่งส่วนราชการแยกเป็นภาควิชาและสำนักงานเลขานุการ ในส่วนภาควิชาแบ่งเป็น 5 ภาควิชา คือ
สำหรับในส่วนสำนักงาน เลขานุการคณะ แบ่งกลุ่มงานภายในเป็น 4 กลุ่มงานคือ กลุ่มงานบริหารและธุรการ กลุ่มงานคลังและพัสดุ กลุ่มงานวิเคราะห์นโยบายและแผน และกลุ่มงานบริการวิชาการและบริการโสตทัศนศึกษา ปัจจุบันคณะมนุษยศาสตร์และสังคมศาสตร์ จัดการเรียนการสอน ระดับปริญญาตรี จำนวน 13 สาขาวิชา ระดับปริญญาโท จำนวน 3 สาขาวิชา และระดับปริญญาเอก จำนวน 3 สาขาวิชา
กีฬายูโดในโอลิมปิกฤดูร้อน 2012 – ชาย ไม่เกิน 73 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 73 กิโลกรัมชาย
มีนักกีฬาเข้าร่วมแข่งขัน 33 คน จาก 33 ประเทศ
กีฬายูโดในโอลิมปิกฤดูร้อน 2012 – หญิง ไม่เกิน 57 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 57 กิโลกรัมหญิง
มีนักกีฬาเข้าร่วมแข่งขัน 23 คน จาก 23 ประเทศ
กีฬายูโดในโอลิมปิกฤดูร้อน 2012 – ชาย ไม่เกิน 81 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 81 กิโลกรัมชาย
มีนักกีฬาเข้าร่วมแข่งขัน 30 คน จาก 30 ประเทศ
วัดดุสิดาราม
วัดดุสิดารามตั้งอยู่ที่ ถนนทางหลวง 3058 ตำบลหันตรา อำเภอพระนครศรีอยุธยา จังหวัดพระนครศรีอยุธยา วัดมีเนื้อที่ประมาณ ๙ ไร่ ปัจจุบันมีพระภิกษุจำพรรษา สังกัดคณะมหานิกาย
ประวัติการสร้างวัดดุสิดารามว่า สร้างเมื่อประมาณ พ.ศ. ๒๑๐๐ และรับพระราชทานวิสุงคามสีมา เมื่อ พ.ศ. ๒๑๑๐ หนังสือคำให้การชาวกรุงเก่า ตอนที่กล่าวถึงพระอารามหลวงในกรุงศรีอยุธยา ระบุชื่อวัดแห่งหนึ่งว่า วัดดุสิตมหาพระนเรศวรทรงสร้างสันนิษฐานว่า หมายถึงวัดดุสิดาราม ในพิธีพระราชพิธีถือน้ำพระพิพัฒสัตยา(ไม่ปรากฏพ.ศ.) พระนารถอยู่วัดดุสิตาราม เป็นพระราชาคณะรูปหนึ่ง จากทั้งหมด ๑๗ รูป ๑๗ วัด ในกรุงเทพทวารวดีศรีอยุธยา
เจ้าแม่วัดดุสิต ขัตติยะนารีพระบรมราชบรรพบุรุษของพระมหากษัตริย์ราชวงศ์จักรี สตรีผู้สูงศักดิ์แห่งราชสำนักสยาม รัชสมัยสมเด็จพระเจ้าปราสาททอง และเป็นแม่นมของสมเด็จพระนารายณ์มหาราช ตอนหลังได้เป็นท้าวสมศักดิ์มหาธาตรี หม่อมเจ้าหญิงบัว(ไม่ปรากฏหลักฐานอย่างแน่ชัดว่าเจ้าแม่วัดดุสิตสืบเชื้อสายมาจากผู้ใด )นั้นแต่เดิมอาศัยอยู่ใกล้วัดดุสิต ซึ่งตั้งอยู่ริมคลองดุสิตตรงส่วนที่ต่อกับคลองปากข้าวสาร ต่อมาสมเด็จพระนารายณ์มหาราชพระราชทานสร้างวังมีตำหนักตึกที่ริมวัดดุสิดารามถวายพระองค์เจ้าพระนมนางจึงได้เรียกกันมาว่า เจ้าแม่วัดดุสิต
เจดีย์ประธาน
วัดนี้มีเจดีย์สูงใหญ่เป็นโบราณสถานสำคัญของวัด มีลักษณะเช่นเดียวกับเจดีย์วัดใหญ่ชัยมงคลแต่มีขนาดเล็กกว่าเจดีย์ทรงระฆัง ศิลปะสมัยอยุธยาตอนกลาง การบูรณะซ่อมแซมในสมัยอยุธยาตอนปลาย ตั้งอยู่บนฐานประทักษิณ มีบันไดทางขึ้นลง โดยรอบมีเจดีย์บริวารที่มุมมุมทั้งสี่ ส่วนล่างของเจดีย์เป็นฐานรูปแปดเหลี่ยมลดหลั่นขึ้นไปรองรับมาลัยเถา ด้านบนเป็นองค์ระฆัง ทรงเรียว ถดขึ้นไปเป็นบัลลังก์ย่อมุมไม้สิบสอง รองรับเสาหานที่ล้อมรอบก้านฉัตร ถัดขึ้นไปเป็นปล้องไฉนและปลียอด ด้านหน้าเจดีย์ประดิษฐานด้วยพระพุทธรูปหินทราย
พระอุโบสถ
อุโบสถในสมัยอยุธยาตอนปลาย ฐานอุโบสถแอ่นเป็นท้องสำเภา ด้านหน้ามีพาไลและหลังคามีประตูทางเข้าด้านหน้าสองข้าง ด้านข้างเจาะหน้าต่างข้างละบาน มีเสาประดับผนังประดับกลีบบัว หลังคามุงกระเบื้องดินเผา ประดับช่อฟ้าใบระกาทำด้วยไม้ หน้าบันเป็นไม้แกะสลักลายกระหนก ภายในประดิษฐานพระพุทธรูปปูนปั้นสมัยอยุธยา รอบพระอุโบสถเป็นที่ตั้งของใบเสมาหินทรายสีขาว สมัยอยุธยาตอนปลาย ตั้งอยู่บนฐานบัวปูนปั้น
พระวิหาร(ศาลา)
ประดิษฐานสิ่งสำคัญคือ รอยพระพุทธบาทหินทรายสีขาว สมัยอยุธยาตอนปลาย(ไม่ปรากฏพ.ศ.ที่สร้าง)และใบเสมาหินทรายแดง
รอยพระพุทธบาท 
สร้างด้วยหินทรายสีขาว ขนาดยาวประมาณหนึ่งเมตร กว้างประมาณครึ่งเมตร ตรงกลางรอยพระพุทธบาทเป็นรูปธรรมจักร นอกธรรมจักรทำเป็นตารางสี่เหลี่ยม ภายในสลักภาพมงคล เป็นลักษณะการสร้างรอยพระพุทธบาทในสมัยอยุธยาตอนปลาย รูปแบบคล้ายๆ กับรอยพระพุทธบาทที่สมเด็จพรเจ้าอยู่หัวบรมโกศส่งไปถวายกษัตริย์ลังกา รอยพระพุทธบาทได้ประดิษฐานอยู่ที่วัดดุสิดารามมาแต่เดิม ชาวบ้านพบอยู่ในแอ่งน้ำในบริเวณใกล้วัด จึงนำมาไว้ที่วัดนี้เมื่อประมาณ พ.ศ. ๒๕๐๘ หรือ ๒๕๐๙
สันนิษฐานว่ารอยพระพุทธบาทที่กล่าวถึงในจดหมายเหตุแกมป์เฟอร์ว่า ประดิษฐานอยู่ที่วัดสมณโกฎฐารามนั้น อาจจะคือรอยพระพุทธบาทซึ่งประดิษฐานที่วัดดุสิดารามในปัจจุบัน
เสมาหินทราย
อยู่ทางด้านหน้าศาลา ใบเสมาตั้งอยู่บนฐานสูง (พระเฉลิม ฐิตสังวโร) บอกว่าได้มาจากบริเวณใกล้ๆ วัด จากรูปแบบและลวดลายมีผู้สันนิษฐานว่า เป็นใบเสมาสมัยอโยธยา ซึ่งยังไม่เป็นข้อสรุป
กีฬายูโดในโอลิมปิกฤดูร้อน 2012 – ชาย ไม่เกิน 90 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 90 กิโลกรัมชาย
มีนักกีฬาเข้าร่วมแข่งขัน 30 คน จาก 30 ประเทศ
กีฬายูโดในโอลิมปิกฤดูร้อน 2012 – ชาย ไม่เกิน 100 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 100 กิโลกรัมชาย
มีนักกีฬาเข้าร่วมแข่งขัน 30 คน จาก 30 ประเทศ
พระวรวงศ์เธอ พระองค์เจ้าประดิษฐวรการ
พระวรวงศ์เธอ พระองค์เจ้าประดิษฐวรการ (พ.ศ. 2361 - 9 ตุลาคม พ.ศ. 2428) มีพระนามเดิมว่า หม่อมเจ้าชายดิศ เป็นพระโอรสในพระเจ้าบรมวงศ์เธอ กรมหมื่นณรงค์หริรักษ์ ผลงานที่สำคัญคือ ทรงเป็นผู้ปั้นหล่อพระสยามเทวาธิราช และพระบรมรูปรัชกาลที่ ๑ - ๔ ที่ประดิษฐานอยู่ในปราสาทพระเทพบิดร
เมื่อครั้งพระบาทสมเด็จพระจอมเกล้าเจ้าอยู่หัว รัชกาลที่ ๔ มีพระราชดำริสร้างรูปเทพยดาที่ศักดิ์สิทธิ์คอยอภิบาลรักษาสยามประเทศให้รอดพ้นภยันตรายต่างๆ และเป็นที่เคารพสักการะของชนชาวสยาม จึงทรงพระกรุณาโปรดเกล้าฯ ให้พระองค์เจ้าประดิษฐวรการซึ่งเป็นช่างเอกในสมัยนั้นปั้นหล่อขึ้น ถวายพระนามว่าพระสยามเทวาธิราช ประดิษฐาน ณ พระที่นั่งทรงธรรมในหมู่พระที่นั่งพุทธมณเฑียร ในพระอภิเนาว์นิเวศน์
ในตอนต้นรัชกาลพระบาทสมเด็จพระจุลจอมเกล้าเจ้าอยู่หัว รัชกาลที่ ๕ โปรดให้พระองค์เจ้าประดิษฐ์วรการดำรงตำแหน่งอธิบดีกรมช่างสิบหมู่ โดยมีผลงานสำคัญคือเป็นช่างปั้นหล่อ พระบรมรูปรัชกาลที่ ๑ - ๓ ส่วนพระบรมรูปรัชกาลที่ ๔ นั้น มีแบบมาแต่ครั้งรัชกาลที่ ๔ อยู่แล้ว พระบาทสมเด็จพระจุลจอมเกล้าเจ้าอยู่หัว จึงทรงพระกรุณาโปรดเกล้าฯ ให้ช่างปั้น คือ พระองค์เจ้าประดิษฐวรการแก้ไขส่วนบกพร่อง แล้วหล่อในบริเวณวัดพระศรีรัตนศาสดาราม ตามความตอนหนึ่งในหนังสือ 'ความทรงจำ' พระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพ ตอนที่ ๔ เรื่องเริ่มรัชกาลที่ ๕ พ.ศ. ๒๔๑๒-๒๔๑๓ ว่า
"...พระบรมรูป ๔ พระองค์นั้นโปรดฯ ให้พระองค์เจ้าประดิษฐ์วรการอธิบดีกรมช่างสิบหมู่ และเป็นช่างอย่างดีในพระองค์เองด้วย เป็นผู้อำนวยการเมื่อปั้นหุ่นนั้นรู้พระลักษณะแน่ชัดแต่ขนาดพระองค์ว่าสูงเท่าใด เพราะมีพระพุทธรูปฉลองพระองค์อยู่เป็นหลัก แต่ส่วนพระรูปโฉมนั้นนอกจากพระบาทสมเด็จพระจอมเกล้าเจ้าอยู่หัว ซึ่งมีพระบรมรูปปั้นอยู่แล้ว ต้องอาศัยไต่ถามผู้ที่เคยได้เห็นพระองค์ให้บอกพระลักษณะและคอยติให้ช่างแก้ไขไปแต่แรกจนแล้ว ก็ในเวลานั้นผู้ที่เคยเห็นพระบาทสมเด็จพระพุทธเลิศหล้านภาลัยและพระบาทสมเด็จพระนั่งเกล้าเจ้าอยู่หัวยังมีอยู่มาก แต่ผู้เคยเห็นพระบาทสมเด็จพระพุทธยอดฟ้าจุฬาโลก หาได้แต่ ๔ คน คือ พระองค์เจ้าหญิงปุก พระราชธิดาในรัชกาลที่ ๒ พระองค์ ๑ , สมเด็จพระพุฒาจารย์ (โต) วัดระฆัง องค์ ๑ , เจ้าพระยาสุธรรมมนตรี (บุญศรี) คน ๑ , กับเจ้าพระยาธรรมาฯ (ลมั่ง สนธิรัตน) คน ๑ ปั้นพระบรมรูปสำเร็จได้หล่อเมื่อเดือนอ้าย ปีมะแม พ.ศ. ๒๔๑๔ แล้วโปรดฯ ให้ประดิษฐานไว้ที่ในพระที่นั่งดุสิตมหาปราสาทในชั้นแรก..."
ต่อมาพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้สร้างพระบรมรูปรัชกาลที่ ๕ หล่อจากสำริด โดยสั่งทำจากประเทศฝรั่งเศส และให้ย้ายพระบรมรูปทั้ง ๕ รัชกาลมาประดิษฐานในปราสาทพระเทพบิดร และโปรดเกล้าฯให้มีการถวายสักการะเป็นประจำทุกปี
นอกจากนี้พระองค์เจ้าประดิษฐวรการยังเป็นผู้ออกแบบ "พระพุทธนฤมลธรรโมภาส" ซึ่งเป็นพระประธานภายในพระอุโบสถของวัดนิเวศธรรมประวัติราชวรวิหาร อีกด้วย
กีฬายูโดในโอลิมปิกฤดูร้อน 2012 – ชาย 100 กิโลกรัม ขึ้นไป
กีฬายูโดในโอลิมปิกฤดูร้อน 2012 ประเภทรุ่น 100 กิโลกรัมขึ้นไป ชาย
มีนักกีฬาเข้าร่วมแข่งขัน 32 คน จาก 32 ประเทศ
เดอะ ฮองกี ทอค แมน
รอย เวย์น ฟาร์ริส () เกิดวันที่ 25 มกราคม ค.ศ. 1953 เป็นอดีตนักมวยปล้ำอาชีพชาวอเมริกัน ของสมาคม เวิลด์เรสต์ลิงเฟดดิเรชั่น หรือ WWF และ เวิลด์แชมเปี้ยนชิพเรสต์ลิง หรือ WCW ในชื่อบนสังเวียนมวยปล้ำว่า เดอะ ฮองกี ทอค แมน () เป็นอดีตแชมป์อินเตอร์คอนติเนนทัล 1 สมัย ซึ่งครอง 64 สัปดาห์ และมาเสียแชมป์ให้กับดิ อัลติเมท วอร์ริเออร์ ในระยะเวลาอันสั้นในศึก ซัมเมอร์สแลม
แบล็ค ซับบาธ (เพลง)
แบล็ค ซับบาธ () เป็นเพลงจากวงเฮฟวีเมทัล อังกฤษ แบล็ค ซับบาธ เพลงนี้เริ่มขึ้นในปี ค.ศ. 1969 บันทึกลงอัลบั้ม แบล็ค ซับบาธ ในปี ค.ศ. 1970 เพลงนี้ปล่อยโดยค่าย Philips Records
เพลงนี้แต่งโดย Ozzy Osbourne, Tony Iommi, Geezer Butler และ Bill Ward โดยได้รับแรงบันดาลใจจากนวนิยายสยองขวัญเรื่อง "Black Sabbath" . ในรุ่นของเดโมเทปได้บันทึกอยู่ในอัลบั้ม"The Ozzman Cometh".ของ ออซซี ออสบอร์น
ซับบาธบลัดดีซับบาธ (เพลง)
ซับบาธบลัดดีซับบาธ () เป็นซิงเกิลของวงเฮฟวีเมทัลของอังกฤษ แบล็ค ซับบาธ จากอัลบั้ม Sabbath Bloody Sabbath ปล่อยออกมาในปี 1973 เพลงนี้อยู่ลำดับที่1ในอัลบั้ม
ชิลเดรนออฟเดอะเกรฟ
ชิลเดรนออฟเดอะเกรฟ () เป็นเพลงของวงเฮฟวีเมทัล แบล็ค ซับบาธ จากอัลบั้ม Master of Reality ในปีค.ศ. 1971 เพลงนี้ยังมีรูปแบบการต่อต้านสงครามเช่นเดียวกับเพลง "War Pigs" และ "Electric Funeral"จากอัลบั้ม "Paranoid" เพลงนี้แต่งจากความคิดของ Geezer Butler สื่อถึงความสงบ ไม่ใช้ความรุนแรง
นรพล ตันติมนตรี
นรพล ต้นติมนตรี อดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อแผ่นดิน โดยเป็น ส.ส.เพียงคนเดียวของพรรคเพื่อแผ่นดินที่ชนะการเลือกตั้งในจังหวัดเชียงใหม่ จากการเลือกตั้ง พ.ศ. 2550 ปัจจุบันสังกัดพรรคประชาธิปัตย์ และนายนรพล ยังมีศักดิ์เป็นหลานชายของนายอำนวย ยศสุข อดีตนักการเมืองชาวเชียงใหม่ อดีตรัฐมนตรีหลายกระทรวง
นายนรพล ตันติมนตรี เกิดเมื่อวันที่ 4 กันยายน พ.ศ. 2515 ที่กรุงเทพมหานคร สำเร็จการศึกษาชั้นมัธยมศึกษาตอนต้น จากโรงเรียนกรุงเทพคริสเตียนวิทยาลัย (รุ่น 138) ระดับมัธยมศึกษาตอนปลาย จากโรงเรียนบดินทรเดชา (สิงห์ สิงหเสนี) ระดับปริญญาตรีสาขาประวัติศาสตร์ จากมหาวิทยาลัยเกษตรศาสตร์ และปริญญาโท ด้านการตลาด จาก National Unvivesity ประเทศสหรัฐอเมริกา
นายนรพล ตันติมนตรี เป็นนักธุรกิจด้านการเกษตร ต่อมาในปี พ.ศ. 2544 ได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคเสรีธรรม แต่ไม่ได้รับเลือกตั้ง ต่อมาในการเลือกตั้ง พ.ศ. 2548 ได้ลงสมัครรับเลือกตั้งในพื้นที่จังหวัดเชียงใหม่ เขต 8 สังกัดพรรคมหาชน แต่ไม่ได้รับเลือกตั้ง โดยแพ้ให้กับนางผณินทรา ภัคเกษม จากพรรคไทยรักไทย ภายหลังจึงได้ลาออกจากพรรคมหาชน และเข้าร่วมงานกับพรรคไทยรักไทย ในกลางปี พ.ศ. 2549
ต่อมาในปี พ.ศ. 2550 ได้รับเลือกตั้งเป็นสมาชิกสภาผู้แทนราษฎร จังหวัดเชียงใหม่ เขต 4 สังกัดพรรคเพื่อแผ่นดิน โดยนายนรพล เป็นสมาชิกในกลุ่มของนายพินิจ จารุสมบัติ ต่อมาในการเลือกตั้ง พ.ศ. 2554 ได้ย้ายมาลงสมัครในสังกัดพรรคประชาธิปัตย์ แต่ไม่ได้รับเลือกตั้ง โดยแพ้ให้กับนายศรีเรศ โกฎคำลือ จากพรรคเพื่อไทย
ในปี พ.ศ. 2561 เขาย้ายไปสังกัดพรรคพลังประชารัฐ
อาโก
อาโก ( ) เป็นเมืองในจังหวัดเฮียวโงะ ประเทศญี่ปุ่น มีขนาดพื้นที่ทั้งสิ้น 126.88 ตารางกิโลเมตร มีจำนวนประชากร 50,902 คน ในอดีตมีชื่อเสียงในอุตสาหกรรมเกลือ
ปัจจุบันรายได้หลักของเมืองมาจากการประมงและการท่องเที่ยว โดยเฉพาะสถานที่ทางประวัติศาสตร์ที่เกี่ยวข้องกับเหตุการสี่สิบเจ็ดโรนิน
บริษัทรถไฟฮกไกโด
บริษัทรถไฟฮกไกโด () เป็นหนึ่งในบริษัทในกลุ่มบริษัทรถไฟญี่ปุ่น (JR Group) โดยมักใช้ชื่อเรียกอย่างย่อว่า JR ฮกไกโด (JR北海道 "Jeiāru Hokkaidō") ดำเนินการให้บริการรถไฟในภูมิภาคฮกไกโด
กีฬายูโดในโอลิมปิกฤดูร้อน 2012 – หญิง ไม่เกิน 63 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 63 กิโลกรัมหญิง
มีนักกีฬาเข้าร่วมแข่งขัน 23 คน จาก 23 ประเทศ
กีฬายูโดในโอลิมปิกฤดูร้อน 2012 – หญิง ไม่เกิน 70 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 70 กิโลกรัมหญิง
มีนักกีฬาเข้าร่วมแข่งขัน 21 คน จาก 21 ประเทศ
โบลตัน
โบลตัน () เป็นเมืองในเกรตเตอร์แมนเชสเตอร์ ทางตะวันตกเฉียงเหนือของอังกฤษ ทางตะวันตกของเมืองแมนเชสเตอร์ เมืองโบลตันมีประชากร 139,403 คน โบลตัน มีความโดดเด่นด้านการกีฬา มีสโมสรฟุตบอลโบลตันวันเดอเรอส์ และมีนักมวยแชมป์โลกจากสมาคมมวยโลก รุ่นไลต์เวลเตอร์เวท อาเมียร์ ข่าน เกิดที่เมืองแห่งนี้
เลิฟทูเลิฟยูเบบี
เลิฟทูเลิฟยูเบบี () เป็นเพลงของดอนนา ซัมเมอร์ นักร้องชาวอเมริกันในปี ค.ศ. 1975 เป็นผลงานที่สร้างชื่อเสียงให้เธอในระดับโลก และยังเป็นชื่อผลงานอัลบัมแรกของเธอที่วางจำหน่ายในสหรัฐอเมริกา หลังจากที่ก่อนหน้านั้นเธอใช้ชีวิตอยู่ในเยอรมนี และมีผลงานอัลบัมแรกชื่อ "Lady of the Night" ที่ประสบความสำเร็จเพียงระดับหนึ่งในยุโรป
ในปี ค.ศ. 1975 ซัมเมอร์ได้แต่งคำร้องเพลงชื่อ เลิฟทูเลิฟยูเบบี และให้จอร์จีโอ โมเดอเรอร์ และพีท เบลลอตต์ แต่งทำนองให้ โมเดอเรอร์เสนอให้เพลงนี้ใช้ทำนองดิสโก และเสนอให้ใช้เสียงครวญครางขณะสุขสมทางเพศประกอบ เนื้อร้องฉบับดั้งเดิมมีเนื้อหาทางเพศล่อแหลม จนซัมเมอร์ปฏิเสธไม่ยอมขับร้องด้วยตัวเอง แต่ในที่สุดเธอก็ตัดสินบันทึกเสียงเพลงนี้ในแบบเดโม เพื่อเป็นตัวอย่างให้นักร้องคนอื่นนำไปบันทึกเสียงใหม่ ใช้ชื่อเพลงว่า "เลิฟทูเลิฟยู" (Love to Love You) วางจำหน่ายในยุโรป
นีล โบการ์ต ประธานบริษัทแผ่นเสียงคาซาบลังกาเรเคิดส์ ได้ฟังเทปเดโมดังกล่าวและตัดสินใจที่จะวางจำหน่ายซิงเกิลเพลงนี้ โดยเสนอให้โมเดอเรอร์ขยายเพลงนี้ให้ยาวขึ้น ซิงเกิลฉบับเต็มบันทึกเสียงในห้องที่หรี่ไฟสลัว ซัมเมอร์นอนอยู่บนพื้นห้องบันทึกเสียง และด้นคำร้องสด โดยเธอให้สัมภาษณ์กับรายการ Behind the Music ทางช่องวีเอชวันในภายหลังว่า เธอจินตนาการตัวเองเป็นมาริลิน มอนโรขณะอยู่ระหว่างการแสดงฉากสุขสมทางเพศ
ซิงเกิลเต็มมีความยาวเกือบ 17 นาที บีบีซีบันทึกว่าเป็นซิงเกิลที่เซ็กซีที่สุดในขณะนั้น โดยมีเสียง "แสร้ง" ถึงจุดเสียวสุดยอดทางเพศ ถึง 23 ครั้ง วางจำหน่ายโดยเปลี่ยนมาใช้ชื่อ "เลิฟทูเลิฟยูเบบี" (Love to Love You Baby) ประสบความสำเร็จในระดับนานาชาติ เป็นซิงเกิลแรกของซัมเมอร์ที่ติดชาร์ตอเมริกันท็อป 40 ขึ้นถึงอันดับ 2 บิลบอร์ดฮอต 100 เป็นเวลาสองสัปดาห์ และขึ้นอันดับหนึ่งเพลงแดนซ์/ดิสโก ของสหรัฐเป็นเวลา 4 สัปดาห์ อัลบัมจำหน่ายได้มากกว่า 500,000 แผ่นในสหรัฐ
ดัชนี
ดัชนี () อาจหมายถึง
การเลือกตั้งทางอ้อม
การเลือกตั้งทางอ้อม (indirect election) หมายถึง การเลือกตั้งในสองระดับ กล่าวคือ ประชาชนผู้มีสิทธิการเลือกตั้งเลือกตัวแทนหรือคณะบุคคล จากนั้นตัวแทนหรือคณะบุคคลที่ได้รับการเลือกตั้งจะไปดำเนินการเลือกผู้ดำรงตำแหน่งทางการเมืองนั้นๆ ต่อไป ลักษณะเช่นนี้จึงกล่าวได้ว่าการเลือกตั้งทางอ้อมเป็นรูปแบบที่ผู้ใช้สิทธิเลือกตั้งไม่ได้ลงคะแนนเลือกผู้สมัครให้ดำรงตำแหน่งทางการเมืองนั้นได้โดยตรง แต่เป็นการมอบหมายสิทธิในการตัดสินใจให้กับตัวแทนหรือคณะบุคคลให้ทำหน้าที่แทน วัตถุประสงค์สำคัญของการเลือกตั้งทางอ้อม คือ การให้บุคคลหรือคณะบุคคลที่มีความเหมาะสมในการใช้วิจารณญาณ ทำการตัดสินใจแทนผู้ออกเสียงลงคะแนนในการเลือกผู้ที่มีความรู้ความสามารถในการทำหน้าที่ตามตำแหน่งทางการเมืองนั้น ๆ
ตัวอย่าง การเลือกตั้งทางอ้อม ได้แก่ การเลือกตั้งประธานาธิบดีของสหรัฐอเมริกา ที่ใช้ระบบ คณะผู้เลือกตั้ง (Electoral College) ซึ่งหมายถึง ผู้แทนราษฎรของแต่ละรัฐที่จะเป็นผู้เลือกตั้งประธานาธิบดีและรองประธานาธิบดีแทนราษฎรในรัฐของตน ในอดีตพวกกลุ่มผู้แทนเหล่านี้ถือว่าเป็นชนชั้นนำและเป็นผู้มีโอกาสตัดสินใจในการเลือกตั้งอย่างแท้จริง แต่ในปัจจุบันพวกผู้แทนกลุ่มนี้ต้องทำตามนโยบายของพรรคของตน ถ้าพรรคของตนสนับสนุนใครก็ต้องเลือกคนนั้น จำนวนผู้แทนของรัฐใดจะมีผู้แทนเท่าใดถือเอาจำนวนของผู้แทนของรัฐนั้นในวุฒิสภา (the Senate)และสภาผู้แทนราษฎร(the House of Representatives) ร่วมกัน
นอกจากนี้แล้ว ยังพบรูปแบบการได้มาซึ่งผู้ดำรงตำแหน่งทางการเมืองที่สำคัญ ๆ โดยวิธีการเลือกตั้งทางอ้อม ได้แก่ ตำแหน่งนายกรัฐมนตรีในระบบรัฐสภา ที่ประชาชนไม่ได้เป็นผู้เลือกนายกรัฐมนตรีได้โดยตรง แต่อาศัยการลงมติของสมาชิกสภาผู้แทนราษฎรที่ประชาชนในแต่ละเขตหรือตามบัญชีรายชื่อได้เลือกไปแล้ว ให้ทำหน้าที่ในการลงมติเลือกบุคคลที่เหมาะสมเป็นนายกรัฐมนตรี ซึ่งโดยทั่วไปมักเป็นผู้นำพรรคเสียงข้างมากในสภาผู้แทนราษฎร เป็นต้น
ประเทศไทย ได้มีการใช้รูปแบบการเลือกตั้งทางอ้อมครั้งเดียวเท่านั้น ในการเลือกตั้งสมาชิกสภาผู้แทนราษฎรครั้งแรก ที่เป็นไปตามรัฐธรรมนูญแห่งราชอาณาจักรสยาม พุทธศักราช 2475 ซึ่งกำหนดให้รัฐสภาไทยเป็นระบบสภาเดียว (Single Cameral) ประกอบด้วยสมาชิก 2 ประเภท คือ ประเภทที่หนึ่งมาจากการเลือกตั้ง มีจำนวน 78 คน และสมาชิกประเภทที่สองมาจากการแต่งตั้งโดยพระมหากษัตรีย์ จำนวน 78 คน สมาชิกทั้งสองประเภทอยู่ในตำแหน่งคราวละ 4 ปีเท่ากัน การเลือกตั้งจึงเลือกเฉพาะสมาชิกประเภทที่หนึ่งเท่านั้น โดยให้ประชาชนเลือกผู้แทนตำบล จากนั้นจึงเลือกผู้แทนจังหวัดตามลำดับ ซึ่งมีการกำหนดสัดส่วนประชากร 200,000 คน ต่อผู้แทนราษฎร 1 คน ถ้าจังหวัดใดมีเศษประชากรเกิน 100,000 คน ให้มีผู้แทนราษฎรได้อีก 1 คน
นักประดิษฐ์พันล้าน
นักประดิษฐ์พันล้าน เป็นรายการเกมโชว์ควิซโชว์ที่ผลิตโดยบริษัท เวิร์คพอยท์ เอ็นเตอร์เทนเมนท์ จำกัด (มหาชน) ออกอากาศทางช่อง เวิร์คพอยท์ทีวี เปิดโอกาสให้ผู้แข่งขันที่รักในการประดิษฐ์และมีความคิดสร้างสรรค์แปลกใหม่มีโอกาสทำรายได้มูลค่ามหาศาลในอนาคต รายการนี้ออกอากาศครั้งแรกเมื่อวันที่ 19 มีนาคม 2555 และออกอากาศเป็นครั้งสุดท้ายเมื่อวันที่ 31 มีนาคม 2557แต่ละสัปดาห์ ผู้แข่งขัน (คนเดียวหรือเป็นกลุ่มก็ได้) นำเสนอสิ่งประดิษฐ์ที่คิดว่าดีพอที่จะได้เป็นนักประดิษฐ์พันล้านประจำรายการ โดยนำเสนอที่มาของสิ่งประดิษฐ์ รวมถึงสาธิตการใช้โดยผู้ดำเนินรายการและผู้ร่วมรายการจะมาร่วมสังเกตและอาจทดลองใช้สิ่งประดิษฐ์ดังกล่าวด้วยก็ได้ จากนั้นกรรมการประจำรายการจะซักถามผู้แข่งขัน รวมถึงวิจารณ์และให้คำแนะนำแก่ผู้แข่งขัน เมื่อเสร็จสิ้นแล้ว ผู้ดำเนินรายการจะให้กรรมการแสดงความคิดเห็นและวิจารณ์สิ่งประดิษฐ์ที่ผู้แข่งขันนำเสนอ พร้อมทั้งตัดสินใจว่าจะซื้อหรือไม่ซื้อสิ่งประดิษฐ์ดังกล่าว รวมทั้งอาจมีข้อเสนอแนะจากกรรมการทั้งสอง
ผลการตัดสินว่าผู้แข่งขันจะได้เป็นนักประดิษฐ์พันล้านของรายการหรือไม่ อยู่ที่การตัดสินใจของกรรมการโดยจะต้องให้กรรมการทั้งสองซื้อสิ่งประดิษฐ์ที่นำเสนอ ถ้าผู้แข่งขันสามารถทำให้กรรมการทั้งสองตัดสินซื้อสิ่งประดิษฐ์ดังกล่าว ก็จะได้ชื่อว่าเป็น "นักประดิษฐ์พันล้าน" และได้รับใบประกาศนียบัตรของรายการซึ่งมีลายเซ็นของกรรมการตัดสินทั้งสอง
ฌ็อง-มาร์ก เอโร
ฌ็อง-มาร์ก เอโร (, ) เกิดวันที่ 25 มกราคม ค.ศ. 1950 เป็นนักการเมืองชาวฝรั่งเศสสังกัดพรรคสังคมนิยม ซึ่งได้รับการแต่งตั้งดำรงตำแหน่งเป็นนายกรัฐมนตรีแห่งสาธารณรัฐฝรั่งเศสตั้งแต่วันที่ 15 พฤษภาคม ค.ศ. 2012 จนถึงวันที่ 31 มีนาคม ค.ศ. 2014 เขายังเคยดำรงตำแหน่งนายกเทศมนตรีเมืองน็องต์ในปี ค.ศ. 1989 และยังเป็นผู้นำพรรคสังคมนิยมในสภาผู้แทนราษฎรฝรั่งเศสตั้งแต่ปี ค.ศ. 1997 จนถึง ค.ศ. 2012ด้วย
ฌ็อง-มาร์ก เอโร ได้แถลงข่าวลาออกจากตำแหน่งก่อนวาระเมื่อวันที่ 31 มีนาคม ค.ศ. 2014 อันมีผลสืบเนื่องมาจากการเสียที่นั่งจำนวนมากของพรรค ในการเลือกตั้งเทศบาลท้องถิ่นของฝรั่งเศสประจำปี ค.ศ. 2014 และผู้รับตำแหน่งนายกรัฐมนตรีคนถัดไปคือ มานุแอล วาลส์
เสียงพยัญชนะกัก
เสียงพยัญชนะกัก หรือ เสียงพยัญชนะหยุด หรือ เสียงพยัญชนะระเบิด เป็นเสียงพยัญชนะที่เกิดจากการปิดกั้นการไหลของอากาศในช่องปาก แล้วเปิดให้อากาศออกทางปาก อวัยวะในช่องปากจะปิดกั้นตามตำแหน่งต่าง ๆ ทำให้เกิดเสียงที่แตกต่างกัน แม้คำว่าเสียงระเบิด (plosive) กับเสียงหยุด (stop) สามารถใช้แทนกันได้ แต่ก็ไม่เหมือนกันเสียทีเดียว เสียงระเบิดคือการปิดกั้นอากาศด้วยริมฝีปากแล้วดันอากาศออก ส่วนเสียงหยุดคือการปิดกั้นแต่ไม่ดันอากาศ หรืออีกความหมายหนึ่งอาจหมายถึงเสียงพยัญชนะนาสิกที่ปล่อยอากาศทางจมูกแทน
กีฬายูโดในโอลิมปิกฤดูร้อน 2012 – หญิง ไม่เกิน 78 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 78 กิโลกรัมหญิง
มีนักกีฬาเข้าร่วมแข่งขัน 19 คน จาก 19 ประเทศ
กีฬายูโดในโอลิมปิกฤดูร้อน 2012 – หญิง 78 กิโลกรัม ขึ้นไป
กีฬายูโดในโอลิมปิกฤดูร้อน 2012 ประเภทรุ่น 78 กิโลกรัมหญิง ขึ้นไป
มีนักกีฬาเข้าร่วมแข่งขัน 19 คน จาก 19 ประเทศ
นิกซ์ (ดาวบริวาร)
นิกซ์ เป็นดาวบริวารของดาวพลูโต ถูกค้นพบร่วมกับไฮดรา เมื่อเดือนมิถุนายน พ.ศ. 2548 มีแผนจะส่งยานอวกาศไปเยือนนิกซ์ร่วมกับดาวพลูโตในภารกิจนิวฮอไรซอนส์ในเดือนกรกฎาคม พ.ศ. 2558
ไฮดรา (ดาวบริวาร)
ไฮดรา () เป็นดาวบริวารที่ไกลที่สุดเป็นอันดับสองของดาวพลูโต ถูกค้นพบร่วมกับนิกซ์ เมื่อเดือนมิถุนายน พ.ศ. 2548 มีภารกิจบินสำรวจไฮดราร่วมกับดาวพลูโตในภารกิจนิวฮอไรซอนส์ในเดือนกรกฎาคม พ.ศ. 2558
สายชิโตเซะ
รถไฟฮกไกโดสายชิโตเซะ () เป็นเส้นทางรถไฟสายระหว่างเมืองระหว่างสถานีรถไฟนูมาโนฮาตะในเมืองโทมาโกไมและสถานีรถไฟชิโรอิชิในนครซัปโปโระ ดำเนินการโดยJR ฮกไกโด โดยเชื่อมต่อกับรถไฟฮกไกโดสายหลักมูโรรัง และสายหลักฮาโกดาเตะ (รถไฟฟ้าเชื่อมท่าอากาศยาน)
พรรคสังคมนิยม (ฝรั่งเศส)
พรรคสังคมนิยม () เป็นพรรคการเมืองอุดมการณ์แบบสังคมนิยมประชาธิปไตยในประเทศฝรั่งเศส ซึ่งเป็นพรรคการเมืองซีกกลาง-ซ้ายที่มีขนาดใหญ่ที่สุด และยังเป็นพรรคใหญ่ในรัฐสภาฝรั่งเศสควบคู่ไปกับพรรคการเมืองซีกกลาง-ขวา คือ พรรคสหภาพเพื่อขบวนการประชาชน (UMP) โดยในปัจจุบันมีมาร์ทีน โอบรี เป็นหัวหน้าพรรคต่อจากนายฟร็องซัว ออล็องด์
พรรคสังคมนิยมได้เริ่มเข้ามามีบทบาททางการเมืองในปี ค.ศ. 1981 เมื่อนายฟร็องซัว มีแตร็องได้รับเลือกตั้งเป็นประธานาธิบดี ภายใต้การนำของเขาทำให้พรรคมีเสียงข้างมากในสภาผู้แทนราษฎร ในช่วงปี ค.ศ. 1981-1986 และอีกครั้งในช่วงปีค.ศ.1988-1933 โดยหัวหน้าพรรคคนถัดไปคือ ลียอแนล ฌ็อสแป็ง ได้แพ้ต่อฌัก ชีรักในการเลือกตั้งประธานาธิบดีในปี ค.ศ. 1995 อย่างไรก็ตามภายหลังจากการเลือกตั้งในปี ค.ศ. 1997 เขาก็ได้รับเลือกให้ดำรงตำแหน่งเป็นนายกรัฐมนตรีต่างขั้วกับประธานาธิบดี จนกระทั่งปี ค.ศ. 2002 ซึ่งเขาก็ได้แพ้การเลือกตั้งประธานาธิบดีในสมัยถัดไป
ในการเลือกตั้งประธานาธิบดีฝรั่งเศสเมื่อปี ค.ศ. 2007 นางเซกอแลน รัวยาลจากพรรคสังคมนิยมก็แพ้ต่อนีกอลา ซาร์กอซี จากพรรค UMP จากนั้นพรรคสังคมนิยมก็ได้คะแนนเสียงข้างมากในการเลือกทั่วไปและการเลือกตั้งท้องถิ่น และก็ยังมีเสียงข้างมากในวุฒิสภาฝรั่งเศสเป็นครั้งแรกในรอบห้าสิบปี ในวันที่ 6 พฤษภาคม ค.ศ. 2012 ฟร็องซัว ออล็องด์ซึ่งเป็นหัวหน้าพรรคสังคมนิยมตั้งแต่ปี ค.ศ. 1997 ถึง 2008 ก็ได้รับเลือกตั้งเป็นประธานาธิบดีแห่งสาธารณรัฐฝรั่งเศสด้วยคะแนนเสียงข้างมากร้อยละ 51.9
พรรคสังคมนิยมเป็นหนึ่งในภาคีสมาชิกแห่งพรรคสังคมนิยมแห่งยุโรป (PES) และกลุ่มสังคมนิยมนานาชาติ (SI)
33179 อาร์แซนแวงแกร์
33179 อาร์แซนแวงแกร์ () เป็นดาวเคราะห์น้อยที่อยู่ในแถบดาวเคราะห์น้อยหลัก มีคาบดาราคติเท่ากับ 1544.2942189 วัน (4.23 ปี) ค้นพบเมื่อวันที่ 29 มีนาคม ค.ศ. 1998 โดยเอียน พี. กริฟฟิน ที่เป็นแฟนสโมสรฟุตบอลอาร์เซนอล โดยตั้งชื่อตามผู้จัดการทีม อาร์แซน แวงแกร์ และเชื่อว่าเป็นดาวเคราะห์น้อยเดียวที่ตั้งชื่อตามผู้จัดการทีมฟุตบอล
เลิฟเลส
เลิฟเลส () อาจหมายความได้ว่า
โกสต์เฟซ คิลลาห์
เดนนีส โคลส์ () (เกิดวันที่ 9 พฤษภาคม ค.ศ. 1970)เป็นที่รู้จักกันดีในชื่อ โกสต์เฟซ คิลลาห์ () และ ลิตเทิลจิมมีไอซ์ ในอดีต เป็นแร็ปเปอร์ชาวอเมริกัน และเป็นสมาชิกคนสำคัญของวง Wu-Tang Clan หลังจากที่กลุ่มได้ประสบความสำเร็จความในผลพวงของอัลบั้ม "Enter the Wu-Tang (36 Chambers)" สมาชิกในวงได้การดำเนินอาชีพเดี่ยวในระดับที่แตกต่างของความสำเร็จ โกสต์เฟซ คิลลาห์ ได้เปิดตัวเป็นนักร้องอาชีพเดี่ยวของเขากับอัลบั้ม "Ironman" ในปี 1996 ซึ่งได้รับคำชมเชยอย่างดีจากนักวิจารณ์ดนตรี เขาได้ความสำเร็จอย่างต่อเนื่องของเขามากกว่าปีที่ผ่านมากับการถูกวิจารณ์อัลบั้มของเขาเช่น"Supreme Clientele" (2000) และ "Fishscale" (2006) ชื่อของเขาถูกนำมาจากหนึ่งในตัวละครจากภาพยนฅร์กังฟู ในปี 1979 เรื่อง "Mystery of Chessboxing"
ธงชัย ชิวปรีชา
ธงชัย ชิวปรีชา เป็นอดีตผู้อำนวยการโรงเรียนกำเนิดวิทย์ และผู้อำนวยการคนแรกของโรงเรียนมหิดลวิทยานุสรณ์ในสถานะองค์การมหาชน เข้ารับตำแหน่งผู้อำนวยการโรงเรียนมหิดลวิทยานุสรณ์ตั้งแต่ พ.ศ. 2544 และได้ปฏิบัติงานครบสองวาระในเดือนมีนาคม พ.ศ. 2552 ก่อนมาบริหารโรงเรียนมหิดลวิทยานุสรณ์ เคยดำรงตำแหน่งผู้อำนวยการสถาบันส่งเสริมการสอนวิทยาศาสตร์และเทคโนโลยี (สสวท.) ระหว่างที่อยู่ที่โรงเรียนมหิดลวิทยานุสรณ์ ได้สร้างโครงการความร่วมมือกับโรงเรียนวิทยาศาสตร์ชั้นนำของโลก ทั้งในเกาหลีใต้ สหรัฐอเมริกา สิงคโปร์ จีน เยอรมนี อิสราเอล อินเดีย และอื่นๆ โดยโครงการที่มีความสำคัญต่อการพัฒนาระบบการศึกษาด้านวิทยาศาสตร์ของประเทศไทยคือ การกระจายระบบการเรียนการสอนโดยหลักสูตรพิเศษที่ใช้เป็นระบบการเรียนการสอนในโรงเรียนมหิดลวิทยานุสรณ์ ให้ใช้กับโรงเรียนจุฬาภรณราชวิทยาลัยทั้ง 12 แห่งทั่วประเทศ ซึ่งโครงการในปีแรกเริ่มต้นขึ้นเมื่อ ปีการศึกษา 2551
นอกจากนี้ ดร.ธงชัย ชิวปรีชา ยังริเริ่มโครงการแลกเปลี่ยนนักเรียนกับ Partner School ในโรงเรียนวิทยาศาสตร์ทั่วโลกเพื่อแลกเปลี่ยนประสบการณ์นำมาเป็นแนวทางในการเรียนการสอนของโรงเรียน และในอนาคตก็มีความเป็นไปได้ว่าจะมีการปรับระบบการเรียนการสอนไปใช้ในโรงเรียนมัธยมศึกษาทั่วประเทศไทย
รายพระนามพระมหากษัตริย์มาดากัสการ์
นี่คือรายพระนามพระมหากษัตริย์แห่งเมรีนาก่อนที่จะรวมชาติโดยสมเด็จพระเจ้าราดามาที่ 1 มหาราชแห่งมาดากัสการ์
พระมหากษัตริย์แห่งมาดากัสการ์ และ สมเด็จพระราชินีนาถแห่งมาดากัสการ์ พระอิศริยยศนี้รวมไปถึงกษัตริย์แห่งอาณาจักรเมรีนาที่ซึ่งสามารถรวบรวมแต่ละเผ่าบนเกาะจนเป็นปึกแผ่น โดยในรัชสมัยของแต่ละพระองค์ทรงนำอาณาจักรผ่านเหตุการณ์ต่างๆ มากมายเช่น การกวาดล้างชาวตะวันตก การผูกสัมพันธไมตรีกับอังกฤษและผรั่งเศส จนฝรั่งเศสได้ยึดครองมาดากัสการ์และได้ทำการล้มล้างระบอบกษัตริย์ในปี พ.ศ. 2440 ได้เนรเทศสมเด็จพระราชินีนาถรานาวาโลนาที่ 3 แห่งมาดากัสการ์ไปยังแอลจีเรีย และพระนางเสด็จสวรรคตที่อัลเจียร์ นับเป็นจุดสิ้นสุดของระบอบกษัตริย์ในมาดากัสการ์
กีฬาเทควันโดในโอลิมปิกฤดูร้อน 2012
กีฬาเทควันโดในโอลิมปิกฤดูร้อน 2012 จัดแข่งขันที่ลอนดอน ประเทศอังกฤษ มีการชิงชัย 8 เหรียญทอง
คัคณางค์ มิ่งมิตรพัฒนะกุล
แพทย์หญิง คัคณางค์ มิ่งมิตรพัฒนะกุล เป็นสูตินรีแพทย์ และ นักเขียนนวนิยาย เจ้าของนามปากกา เก้าแต้ม ผลงานการที่สร้างชื่อเสียงคือนวนิยายชุด "THE SIXTH SENSE สื่อรักสัมผัสหัวใจ" และ "คุณชายพุฒิภัทร" จากนวนิยายชุดสุภาพบุรุษจุฑาเทพ
แพทย์หญิง คัคณางค์ มิ่งมิตรพัฒนะกุล จบการศึกษาระดับปริญญาตรีจากคณะแพทยศาสตร์ศิริราชพยาบาล มหาวิทยาลัยมหิดล วุฒิบัตรผู้เชี่ยวชาญด้านสูตินรีเวชวิทยา ปัจจุบันทำงานเป็นสูตินรีแพทย์ที่โรงพยาบาลเอกชนแห่งหนึ่งในกรุงเทพมหานคร เขียนนิยายเป็นงานอดิเรก
คัคณางค์ มิ่งมิตรพัฒนะกุล มีชื่อเล่นว่า เหมียว และ ต้องการให้นามปากกาเป็นชื่อสายพันธุ์แมว เลยให้ชื่อว่าเก้าแต้ม
แอนดรูว์ โคล
แอนดรูว์ อะเลกซานเดอร์ โคล () หรือโดยมากเป็นที่รู้จักในชื่อ แอนดี โคล () ชื่อที่รู้จักทั่วไปในคริสต์ทศวรรษ 1990 แต่ในปี ค.ศ. 2000 เขาขอให้เรียกชื่อเขาว่า แอนดรูว์ โคล เกิดเมื่อวันที่ 15 ตุลาคม ค.ศ. 1971 ที่นอตทิงแฮม นอตทิงแฮมเชอร์ เป็นอดีตนักฟุตบอลชาวอังกฤษ และโค้ชฟุตบอลให้กับสโมสรฟุตบอลฮัดเดอร์ฟีลด์ทาวน์
ในฐานะนักฟุตบอลเขาเล่นในตำแหน่งกองหน้าตัวเป้าตั้งแต่ปี ค.ศ. 1988 ถึง 2008 เป็นที่เป็นจดจำมากที่สุดเมื่อครั้งอยู่กับสโมสรฟุตบอลแมนเชสเตอร์ยูไนเต็ดในพรีเมียร์ลีก เขาอยู่กับสโมสร 6 ปี และได้รับถ้วยรางวัลหลายครั้ง เขายังเล่นให้กับสโมสรระดับต้น ๆ อย่าง สโมสรฟุตบอลอาร์เซนอล สโมสรฟุตบอลนิวคาสเซิลยูไนเต็ด สโมสรฟุตบอลแบล็กเบิร์นโรเวอส์ สโมสรฟุตบอลฟูลัม สโมสรฟุตบอลแมนเชสเตอร์ซิตี พอร์ตสมัท และซันเดอร์แลนด์ และเล่นให้กับทีมอื่นอย่าง บริสตอลซิตี เบอร์มิงแฮมซิตี เบิร์นลีย์ และนอตทิงแฮมฟอเรสต์
โคลเป็นผู้ยิงประตูสูงสุดเป็นอันดับ 2 ในประวัติศาสตร์พรีเมียร์ลีก โดยยิงได้ 187 ประตูในลีก เป็นรองเพียงอลัน เชียเรอร์ ที่ยิงได้ 260 ประตู
สายหลักฮาโกดาเตะ
รถไฟฮกไกโดสายหลักฮาโกดาเตะ () เป็นเส้นทางรถไฟสายระหว่างเมือง ระหว่างสถานีรถไฟฮาโกดาเตะในเมืองฮาโกดาเตะและสถานีรถไฟอาซาฮิกาวะในเมืองอาซาฮิกาวะ ดำเนินการโดย JR ฮกไกโด รถไฟสายนี้เริ่มก่อสร้างในปี พ.ศ. 2423 แล้วเสร็จในปี พ.ศ. 2441
สหภาพเพื่อขบวนการประชาชน
สหภาพเพื่อกระบวนการประชาชน () เป็นพรรคการเมืองอุดมการณ์อนุรักษนิยม หรือซีกกลาง-ขวา และเป็นพรรคใหญ่ในรัฐสภาฝรั่งเศสควบคู่ไปกับพรรคการเมืองซีกกลาง-ซ้าย คือ พรรคสังคมนิยม (PS) พรรคสหภาพเพื่อกระบวนการประชาชนได้ก่อตั้งขึ้นในปีค.ศ. 2002 โดยการรวมตัวกันของพรรคที่มีอุดมการณ์ซีกกลาง-ขวาร่วมกันในสมัยของประธานาธิบดีฌัก ชีรัก
พรรคสหภาพเพื่อกระบวนการประชาชนมีเสียงข้างมากในสภาผู้แทนราษฎร ในขณะที่วุฒิสภานั้นนำโดยพรรคสังคมนิยม (PS) และพันธมิตร โดยมีนายฌ็อง-ฟร็องซัว โกเป้ ดำรงตำแหน่งเลขาธิการพรรค ซึ่งเป็นหัวหน้าพรรคโดยตำแหน่ง โดยพรรคฯ ยังเป็นสมาชิกสำคัญในพรรคประชาชนยุโรป (European People's Party)(EPP) สหภาพประชาธิปัตย์นานาชาติ (the International Democrat Union) (IDU) และ กลุ่มประชาธิปัตย์สายกลางนานาชาติ (the Centrist Democrat International) (CDI)
ในปีค.ศ. 2007 นายนีกอลา ซาร์กอซี จากพรรคสหภาพเพื่อกระบวนการประชาชน ได้ชนะการเลือกตั้งและได้รับเลือกเป็นประธานาธิบดีแห่งสาธารณรัฐฝรั่งเศส และในสมัยต่อมาได้พ่ายแพ้แก่คู่แข่งจากพรรคสังคมนิยม คือนายฟร็องซัว ออล็องด์
จี ซ็อก-จิน
จี ซอกจิน (ฮันกึล:지석진 ; เกิดวันที่ 10 กุมภาพันธ์ พ.ศ. 2509) เป็นนักแสดงตลกและนักแสดงทางโทรทัศน์ชาวเกาหลีใต้ สำเร็จการศึกษาปริญญาตรีสาขาการบริหารธุรกิจจากมหาวิทยาลัยอาจู เขาเดบิวต์เป็นนักร้องในปี 2535 โดยออกซิงเกิลแรกคือ '난 알아요' (นัน อาราโย)
ซอกจินชื่อเสียงอย่างมากเมื่อเขาเป็น MC หลักในรายการ Star Golden Bell ซึ่งออกอากาศตั้งแต่ปี 2547-2553 ปัจจุบันเขาเป็นสมาชิกหลักในรายการวาไรตี้รันนิ่งแมน ร่วมกับ ยู แจซอก,คิม จงกุก,แกรี่ (คัง ฮีกอน),ฮาฮา (ฮา ดงฮุน),ซง จีฮโยและอี กวางซู
วิญญาณ
วิญญาณ (; ) ในทางปรัชญาหมายถึงสิ่งซึ่งเชื่อกันว่าเป็นสารัตถะของชีวิตมนุษย์ อาจรวมถึงสิ่งมีชีวิตประเภทอื่น ๆ ด้วย วิญญาณเป็นสิ่งที่ไม่เน่าเปื่อย เป็นอมตะ ศาสนาอับราฮัมเชื่อว่าเฉพาะมนุษย์เท่านั้นที่มีวิญญาณ มนุษย์จึงเป็นสิ่งมีชีวิตประเภทเดียวที่ไม่ตาย (ในส่วนวิญญาณ) และอาจไปรวมกับพระเป็นเจ้าได้ ขณะที่ศาสนาอื่น ๆ บางศาสนา เช่น ศาสนาเชนเชื่อว่าไม่เฉพาะมนุษย์แต่สิ่งมีชีวิตทุกชีวิตมีวิญญาณ ส่วนลัทธิวิญญาณนิยมเชื่อว่าทั้งสิ่งมีชีวิตและไม่มีชีวิต (เช่น แม่น้ำ ภูเขา) ล้วนมีวิญญาณทั้งสิ้น บางลัทธิเชื่อว่าโลกก็มีวิญญาณเรียกว่าวิญญาณโลก หรืออาตมันในศาสนาฮินดู
คำว่าวิญญาณ มักมีความหมายแนวเดียวกับจิต สปิริต และตัวตน
ศาสนาที่มีความเชื่อเรื่องวิญญาณอมตะ เรียกวิญญาณในชื่อต่าง ๆ ดังนี้
อี กวัง-ซู
อี กวัง-ซู (เกาหลี : 이광수) เป็นนักแสดงและนายแบบ ชาวเกาหลีใต้ สังกัดค่าย "KINGKONG entertainment" (นักแสดงร่วมค่าย ได้แก่ อี ดง-อุก, คิม บ็อม เป็นต้น) เขาได้เปิดตัวครั้งแรกในซีทคอม "Here He Comes" (2008) เขาเป็นที่จดจำในบทบาทของเขาในละครทีวีเกี่ยวกับการแพทย์ It's Okay, That's Love (2014), ภาพยนตร์สารคดี Neo-noir (2014), ภาพยนตร์ตลก Collective Invention (2015), ภาพยนตร์แอ็คชั่น Puck! (2016) และซิทคอม The Sound of Your Heart (2016) นอกเหนือจากการแสดง เขายังเป็นที่รู้จักในฐานะเป็น หนึ่งในสมาชิกประจำของรายการรันนิ่งแมน รายการวาไรตี้โชว์ ช่วง "Good Sunday" ของทางสถานีโทรทัศน์ SBS
อี กวัง-ซู เริ่มต้นอาชีพของเขาในฐานะนายแบบในปีพ. ศ. 2550 เขาได้แสดงตัวครั้งแรกในละครตลก Here Here Comes 2008 และ High Kick Through the Roof
ความนิยมของเขาเพิ่มขึ้นหลังจากเข้าร่วมรายการ รันนิ่งแมน ช่วง Good Sunday รายการ Good Sunday ของ SBS และได้รับฉายาว่า "Prince of Asia" (เจ้าชายแห่งเอเชีย) เนื่องจากมีแฟนคลับชาวต่างชาติเพิ่มมากขึ้น ในปี 2553 และ 2554 อีได้รับรางวัลในงาน SBS Entertainment Awards อวอร์ด ในฐานะ "New Star Award" และ "Best Newcomer in Variety" ตามลำดับ
ในปี 2012 เขาได้รับบทบาทสนับสนุนในภาพยนตร์โรแมนติคคอมมิดี้เรื่อง Wonderful Radio และ All About My Wife และภาพยนตร์เรื่อง The Scent ต่อมาในปีเดียวกันเขาได้กลับมาพร้อมกับเพื่อนสนิท "ซงจุงกิ" ในภาพยนตร์เรื่อง The Innocent Man ทางทีวี
ในปี 2013 หลังจากที่ได้รับบทบาทสนับสนุนอีกครั้งใน A Wonderful Moment เขาได้พากย์เสียงตัวละครนำในเรื่อง Marco ในภาพยนตร์แอนิเมชั่น Maritime Police Marco เช่นเดียวกับ Running Man "ซงจีฮโย" เป็นเสียงของลูลู่
เขาได้เปิดเผยต่อสาธารณชนว่าเขาอยากจะเล่นเป็นนักสู้ในทีวีหรือภาพยนตร์และเขาสมปรารถนาของเขาเมื่อเขาได้รับบทเป็นเจ้าชายอิมเฮ (พี่ชายที่ชั่วร้ายกับกษัตริย์กวางแฮ) ในละครอิงประวัติศาสตร์ Goddess of Fire ปี 2013 ในขณะที่ถ่ายทำ เขาเข้าร่วมในแคมเปญการอนุรักษ์พลังงานควบคู่ไปกับนักแสดงหญิง คิมยูบิน
ในปี 2016 เขาได้แสดงนำใน Entourage ของ tvN ซึ่งเป็นซีรีส์เกาหลีที่สร้างใหม่ในอเมริกา จากนั้นเขาก็แคสซีรีส์ KBS เรื่อง The Sound of Your Heart จาก webtoon ที่มีชื่อเดียวกัน [31] ละครทางเว็บประสบความสำเร็จทั้งในเกาหลีใต้และจีนซึ่งได้รับความสนใจจาก Sohu TV มากถึง 100 ล้านคนและเป็นอันดับหนึ่งในบรรดาละครเกาหลีในเว็บไซต์
ในปี 2017 เขาได้รับเลือกให้เข้าร่วมในภาพยนตร์แอ็คชั่นคอมมิดี้เรื่อง The Accidental Detective ซีซั่น 2 ซึ่งสืบเนื่องจากความโด่งดังของ The Accidental Detective ในปี 2015 เขายังได้รับบท It's Okay, That's Love ซึ่งเป็นผลงานละคร ของ Noh Hee-kyung
ในวันที 31 ธันวาคม 2018 ทางต้นสังกัดของเขาได้ออกมาประกาศว่า เขาได้ออกเดทกับ นักแสดง อี ซ็อน-บิน มาเป็นเวลา 5 เดือน
เซเวนธ์สตาร์
เซเวนธ์สตาร์ () เป็นสตูดิโออัลบั้มที่ 12 ของวงเฮฟวีเมทัล แบล็ค ซับบาธ วางขายในปี 1986 ในช่วงบันทึกแรกๆ โทนี อิออมมี ตั้งใจจะทำอัลบั้มเดี่ยวแต่ทางต้นสังกัด Warner Bros. Records ไม่ยอมและบังคับให้ทำอัลบั้มในนามของวง แบล็ค ซับบาธ
ทุกเพลงแต่งโดย Tony Iommi, เนื้อร้องโดย Glenn Hughes, Geoff Nicholls และ Jeff Glixman.
รียูเนียน
รียูเนียน () เป็นอัลบั้มบันทึกการแสดงสดของวงเฮฟวีเมทัล แบล็ค ซับบาธ เป็นอัลบั้มที่สมาชิกดั้งเดิมกลับมารวมตัวกันอีกครั้งประกอบไปด้วยOzzy Osbourne, Tony Iommi, Geezer Butler และ Bill Ward หลังจากปี 1979 ออซซี ออสบอร์น ออกจากวงไป และซิลเกิล "Iron Man" จากอัลบั้มนี้ก็ได้รับรางวัล Grammy Award for Best Metal Performance
แขวงชูโอ (ซัปโปโระ)
แขวงชูโอ () เป็นแขวงหนึ่งในนครซัปโปโระ ในจังหวัดฮกไกโด โดย "แขวงชูโอ" นั้น มีความหมายว่า "แขวงศูนย์กลาง" หรือก็คือแขวงชูโอเป็นศูนย์กลางในการบริการ บริหาร และเศรษฐกิจของนครซัปโปโระ
แขวงชูโอมีย่านเศรษฐกิจที่สำคัญที่ชื่อว่า ซูซูกิโนะ ซึ่งผู้คนจะคึกคักในช่วงเวลาตอนเย็นเป็นต้นไป
ใน ค.ศ. 1922 ซัปโปโระถูกจัดเป็นเมือง โดยในช่วงกลางของรัชสมัยสมเด็จพระจักรพรรดิโชวะ เทศกาลหิมะซัปโปโระครั้งที่ 1 ได้ถูกจัดขึ้น และในปี ค.ศ. 1971 สำนักงานเมืองซัปโปโระถูกจัดตั้งขึ้น
แขวงชูโอถูกจัดตั้งขึ้นอย่างเป็นทางการในปีถัดมาจากการจัดโอลิมปิกฤดูหนาว 1972 ซึ่งนั่นเองทำให้ฐานะของซัปโปโระกลายเป็นเมืองที่ถูกกำหนดโดยรัฐบาล
อินทูเดอะวอยด์
อินทูเดอะวอยด์ () เป็นซิงเกิลของวงแบล็ค ซับบาธ จากอัลบั้ม Master of Reality และมีศิลปินต่างๆที่นำเพลงนี้ไปคัพเวอร์ได้แก่ Kyuss, Sleep, Cavity, Exhorder, Lumsk, Soundgarden, Melvins, Monster Magnet, และ Orange Goblin ในปี 1993 Grammy Awards ได้มีการเปลี่ยนชื่อเพลงนี้เป็น "Into the Void (Sealth)" และได้รับการเสนอชื่อให้เป็นผลงานเพลงเมทัลที่ยอดเยี่ยมที่สุด
กลุ่มคอมมิวนิสต์ (วุฒิสภาฝรั่งเศส)
กลุ่มคอมมิวนิสต์, สาธารณรัฐนิยม และประชาชาติ () เป็นกลุ่มการเมืองหนึ่งในหกกลุ่มในวุฒิสภาฝรั่งเศส โดยเป็นกลุ่มที่นิยมซ้ายจัด โดยรวบรวมสมาชิกวุฒิสภาสังกัดพรรคคอมมิวนิสต์ฝรั่งเศส (PCF) และพรรคคอมมิวนิสต์แห่งเรอูนียง (PCR) และพรรค MUP ซึ่งเป็นพรรคการเมืองร่วมอุดมการณ์เดียวกัน
ในปัจจุบันมีสมาชิกในวุฒิสภาจำนวน 21 ที่นั่ง โดยมีประธานกลุ่มคือ นางนิโกล บอร์โว
อัครัฐ นิมิตรชัย
อัครัฐ นิมิตรชัย (ชื่อเล่น : อัค) เกิดวันอังคารที่ 16 เมษายน พ.ศ. 2528 จบมัธยมศึกษาจาก โรงเรียนเซนต์คาเบรียล และสำเร็จการศึกษาระดับปริญญาตรีจาก คณะเศรษฐศาสตร์ มหาวิทยาลัยธรรมศาสตร์
ก้าวเข้าสู่วงการบันเทิงจากการประกวดรายการ สุภาพบุรุษบอยแบนด์ ออกอากาศทาง ช่อง 3 และมีโอกาสได้เล่นโฆษณาจนเข้าตาทางค่าย เอ็กแซ็กท์ จึงได้เรียกอัคมาทำการแคสติ้ง สุดท้ายก็ได้ร่วมงานกับทางค่าย มีผลงานละครเรื่องแรกคือ “ดอกโศก” รับบทเป็น “ภักดิ์ภูมิ” ออกอากาศทาง ช่อง 5
ผลงานที่ทำให้อัคกลายเป็นที่รู้จักมากขึ้นคือละครเรื่อง “เคหาสน์ดาว” ในบทบาทของ “ทวนธน” และผลงานเด่นที่เป็นที่รู้จักในวงกว้างคือ “แจ๊ค” จากละครเรื่อง บ่วงเสน่หา ในละครชุด เสน่หา Diary